voirs wynne gehouden zijn den wercklieden den montcost
te geven en tgoidshuys sal de dachuen betalen It de
wynne sal gehouden zijn den wercklieden den moe
alle den leem en thout te halen datmen aldair
vtymen en vplecken sal It de voirs wynne sal de
huysinghen vanden voirs hove houden vand onderst
rijckelen nederweerts op zijne cost in goeder repacien
en die laeten tzijnen afscheiden loflijck gepareert
It de voirg sal alle niet meer horenveets moege
houden op de bosschen gaen dan thien stucken en
hij en sal op de bosschen met drijven voe dat de
bosschen vijf jair out zijn selen de selve wynne
en sal van nyeman enige beesten moege aeneme
te wynten oft te zomen It des voirs wynne beeste
sullen op de bosschen desselfs goidsh moegen gaen
Tot op den noven elst die compt aen den lovenschen
wech van deurne en niet voirde en dat als
de spruyten vijf jair out zijn selen en niet eer
It de weghe omtrint den voirg hove en goeden
desselfs hofs liggen sal de voirs wynne jairlijcx
den voirg tmijn duende houden wel en loflijck
op zijnen cost Alsoe dat den voirs goidshuyse dair
af gheen scade noch ongerief en come It is
condicie dat tvoirs goidshuys jairlijcx den voirs
tmijn duende den voirs wynne coopen sal drie
hondert bussellen stroes op een mijle omegaens
den voirs dair af tvoirs goidshuys betalen sal
de tweehondert bussellen ende de wynne dand
hondert bussellen en dair tvoirs goidshuys dat
stroe coopen sal oft doen coopen dat de wynne
dat stroe dair sal moeten halen It de voirscr
wynne sal op desselfs goidshuys erve moege halen
op zijnen cost en last alsoe vele grauws mghels
als hij dies hebben wilt en dien mghel vuen
b